3.

ob teh zavezah poziva, naj se v revidirani sporazum vključijo zlasti naslednje točke: (a) zagotovilo, da bo Komisija spoštovala temeljno načelo enake obravnave Parlamenta in Sveta, zlasti glede dostopa do sestankov in posredovanja prispevkov ali drugih informacij o zakonodajnih in proračunskih zadevah; (b) uresničevanje posebnega partnerstva med Parlamentom in Komisijo v skladu z naslednjimi načeli: — predsednik Komisije bo ohranjal reden dialog s predsednikom Evropskega parlamenta o ključnih horizontalnih vprašanjih in glavnih zakonodajnih predlogih; takšen dialog bi moral vključevati tudi povabilo predsedniku Parlamenta na srečanja kolegija komisarjev; — predsednika ali podpredsednika Komisije se povabi na srečanja konference predsednikov in konference predsednikov odborov takrat, ko poteka razprava o posebnih vprašanjih glede določanja dnevnega reda plenarnega zasedanja ali o zakonodajnih in proračunskih zadevah; — organizirajo se letna srečanja med konferenco predsednikov in konferenco predsednikov odborov na eni ter kolegija komisarjev na drugi strani, kjer se obravnavajo pomembna vprašanja, vključno s pripravo in izvedbo delovnega programa Komisije; — Komisija v okviru svojega dela na pripravi in izvajanju zakonodaje EU, vključno z mehkim pravom, zagotovi vse informacije in dokumentacijo o svojih srečanjih z nacionalnimi izvedenci; na ta srečanja lahko povabi tudi izvedence Parlamenta; (c) zaveza Komisije, da bo v treh mesecih po sprejetju zakonodajnega samoiniciativnega poročila v skladu s členom 225 PDEU poročala o konkretnih ukrepih, ki jih sprejme po prejetju kakršne koli zahteve po zakonodajni pobudi; Komisija poda zakonodajni predlog najpozneje v enem letu ali ta predlog uvrsti v svoj delovni program za naslednje leto. Če Komisija ne poda predloga, Evropskemu parlamentu podrobno pojasni razloge za takšno določitev; (d) zaveza k tesnemu sodelovanju v začetnih stopnjah med Parlamentom in Komisijo pri kakršni koli zakonodajni pobudi, ki bi izhajala iz državljanskih pobud; (e) zaveza Parlamenta in Komisije k dogovoru o ključnih spremembah pri pripravi prihodnjih pogajanj s Svetom glede prilagoditve Medinstitucionalnega sporazuma o boljši pripravi zakonodaje novim določbam Lizbonske pogodbe in med drugim tudi glede spremenjene prakse izvajanja obstoječega sporazuma, vključno z naslednjimi določbami: — pod vodstvom Komisije se opravijo presoje vpliva, pri tem pa se uporabi pregledni postopek, ki zagotavlja neodvisno presojo; presoje vpliva se objavijo pravočasno, ob upoštevanju različnih scenarijev, vključno z možnostjo „ne storiti ničesar“, in se načeloma v skladu z Lizbonsko pogodbo predstavijo pristojnemu parlamentarnemu odboru v fazi posvetovanja z nacionalnimi parlamenti; — na področjih, na katerih je Parlament ponavadi vključen v zakonodajni postopek, se mehko pravo po posvetovanju s Parlamentom uporablja tam, kjer je to primerno in upravičeno; — za spodbujanje poenostavitve prava Unije se zagotovi uporaba prenovitve kot standardnega postopka, kjer je to mogoče in ustrezno, ali pa se nadomesti s kodifikacijo pravnega akta v šestih mesecih po dokončnem sprejetju; — za zagotovitev boljšega spremljanja prenosa in uporabe prava Unije si Komisija in Parlament prizadevata za vključitev obveznih korelacijskih tabel in zavezujočega roka za prenos, ki pri direktivah običajno ne bi smel presegati dveh let; — Komisija da Parlamentu na voljo povzetek informacij o vseh postopkih za ugotavljanje kršitev iz uradnega opomina, na zahtevo Parlamenta tudi za posamezne primere, ob tem pa upošteva pravila o zaupnosti glede vprašanj v zvezi s posameznimi postopki za ugotavljanje kršitev; (f) strinjanje z naslednjimi zahtevami za večjo odgovornost izvršilne veje oblasti: — kadarkoli se Komisija odloči za pregled kodeksa ravnanja za komisarje, se o tem posvetuje s Parlamentom; — kadarkoli se Parlament odloči za pregled svojega poslovnika glede odnosov s Komisijo, se z njo o tem posvetuje; — če Parlament predsednika Komisije pozove, naj izreče svoje nezaupanje posameznemu članu Komisije, ta resno premisli, ali bo zahteval odstop tega člana v skladu s členom 17(6) PEU; predsednik od tega člana zahteva odstop ali pa na naslednjem delnem zasedanju Parlamenta pojasni, zakaj tega ni storil; — če predsednik Komisije namerava prerazporediti resorje med mandatom Komisije v skladu s členom 248 PDEU, o tem obvesti Parlament pravočasno pred ustrezno parlamentarno razpravo o teh spremembah. Predsednikova odločitev o prerazporeditvi resorjev lahko začne veljati takoj; — v primeru zamenjave komisarja predsednik Komisije natančno preuči rezultat posvetovanja s Parlamentom, preden soglaša z odločitvijo Sveta v skladu s členom 246 PDEU; — Komisija bo podpirala Parlament pri prihodnjih pogajanjih o Evropski službi za zunanje delovanje, da se zagotovi polna odgovornost te službe, vključno s preglednim postopkom za imenovanje posebnih predstavnikov in veleposlanikov; — Komisija bo podpirala Parlament pri prihodnjih pogajanjih o Evropski službi za zunanje delovanje z namenom nadaljevanja in utrjevanja „pristopa Skupnosti“ v razvojni politiki, vključno z načrtovanjem instrumentov razvojne pomoči in zlasti evropskega razvojnega sklada, kar bi moralo ostati v pristojnosti Komisije, ta pa bi morala biti v zvezi s tem v celoti odgovorna Parlamentu; — po vzorcu sedanje ureditve časa za vprašanja predsedniku Komisije se uvede ura za vprašanja komisarjem, vključno s podpredsednikom za zunanje odnose / visokim predstavnikom Unije za zunanje zadeve in varnostno politiko, z namenom prenove obstoječega časa za vprašanja; (g) kandidati za mesto izvršnega direktorja regulativnih agencij bi se morali udeleževati predstavitev parlamentarnih odborov; (h) zaveza Komisije o okrepljenem sodelovanju s Parlamentom prek neposrednega in celovitega zagotavljanja informacij Parlamentu na vseh stopnjah pogajanj o mednarodnih sporazumih (vključno z opredelitvijo pogajalskih smernic), zlasti o trgovinskih zadevah in drugih pogajanjih v okviru postopka odobritve, tako da se zagotovi polna učinkovitosti člena 218 PDEU, ob tem pa se upošteva vloga vsake institucije in izpolnjuje skladnost z novimi postopki in predpisi za varstvo potrebne zaupnosti; (i) glede na razširjenje pristojnosti Parlamenta v skladu z Lizbonsko pogodbo in za zagotovitev učinkovitega pretoka informacij Komisija na zahtevo Parlamenta na mednarodnih konferencah omogoči, da se predsedniku delegacije Parlamenta odobri status opazovalca na pomembnih srečanjih, in v ta namen delegacijam Parlamenta zagotovi dostop do prostorov EU; (j) zaveza za izboljšanje trenutne ureditve načrtovanja z mnogimi ukrepi, vključno z naslednjim: — predstavitev izbranih ključnih pobud Komisije, načeloma najprej na plenarnem zasedanju, nato pa v javnosti; — zaveza Komisije o hitrem začetku „letnega in večletnega načrtovanja Unije z namenom doseči medinstitucionalne sporazume“ v skladu s členom 17 PEU; — letna srečanja kolegija komisarjev in konference predsednikov ter konference predsednikov odborov pred sprejetjem delovnega programa Komisije, vključno s prihodnjimi predlogi o poenostavitvi, glavnimi pobudami na področju mehkega prava in njihovimi umiki, da bi se pripravili na razprave in poiskali skupno razumevanje med Komisijo in Parlamentom; — načelo, po katerem mora Komisija pojasniti, zakaj ne more predložiti posameznih predlogov v svojem delovnem programu, ali zakaj ti odstopajo od predvidenega;